Document ID: 32001D0532

Απόφαση της Επιτροπής
της 13ης Ιουλίου 2001
περί ορισμένων μέτρων προστασίας σχετικά με την κλασσική πανώλη των χοίρων στην Ισπανία και για την κατάργηση της απόφασης 2001/491/ΕΚ
[κοινοποιηθείσα υπό τον αριθμό Ε(2001) 2223]
(Κείμενο που παρουσιάζει ενδιαφέρον για τον ΕΟΧ)
(2001/532/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΟΚ(2) του Συμβουλίου, και ιδίως το άρθρο 10 παράγραφος 3,
Εκτιμώντας τα ακόλουθα:
(1) Στην Ισπανία εκδηλώθηκαν κρούσματα κλασικής πανώλους των χοίρων.
(2) Λαμβανομένου υπόψη του εμπορίου ζώντων χοίρων, τα ανωτέρω κρούσματα είναι ικανά να θέσουν σε κίνδυνο το ζωικό κεφάλαιο άλλων κρατών μελών.
(3) Η Ισπανία έλαβε μέτρα στο πλαίσιο της οδηγίας 80/217/ΕΟΚ του Συμβουλίου, της 22ας Ιανουαρίου 1980, περί θεσπίσεως κοινοτικών μέτρων για την καταπολέμηση της κλασικής πανώλους των χοίρων(3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας.
(4) Η Ισπανία θέσπισε πρόσθετα προληπτικά μέτρα για τη μετακίνηση χοίρων προκειμένου να παρεμποδίσει οποιαδήποτε εξάπλωση της κλασσικής πανώλης των χοίρων.
(5) Με την απόφαση 2001/492/ΕΚ(4), η Επιτροπή έλαβε ορισμένα προστατευτικά μέτρα για τον αφθώδη πυρετό στην Ισπανία.
(6) Ενόψει της εξέλιξης της καταστάσεως και μετά από αποτελέσματα των επιδημιολογικών ερευνών είναι αναγκαίο να γίνει προσαρμογή των προσωρινών μέτρων και, κατά συνέπεια, να καταργηθεί η απόφαση 2001/491/ΕΚ.
(7) Η παρούσα απόφαση είναι σύμφωνη με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Με τη επιφύλαξη της κοινοτικής νομοθεσίας, και ιδίως όσον αφορά τον έλεγχο της κλασικής πανώλης των χοίρων και τα μέτρα μετακίνησης χοίρων που έλαβε η Ισπανία, η Ισπανία:
α) δεν διενεργεί αποστολές χοίρων από την περιοχή που περιγράφεται στο παράρτημα Ι προς οποιοδήποτε άλλο προορισμό εκτός της περιοχής αυτή·
β) εξασφαλίζει την τήρηση των όρων που καθορίζονται στο στοιχείο γ) κατωτέρω για οποιαδήποτε μετακίνηση χοίρων εντός της περιοχής που περιγράφεται στο παράρτημα Ι·
γ) εξασφαλίζει ώστε οι χοίροι που αποστέλλονται από την περιοχή της επικράτειάς της, εκτός της περιοχής που περιγράφεται στο παράρτημα Ι, προς οποιοδήποτε προορισμό:
- παρέμειναν στην κτηνοτροφική μονάδα προέλευσής τους επί 30 τουλάχιστον ημέρες πριν τη φόρτωσή τους, ή από τη γέννησή τους, εάν είναι κάτω των 30 ημερών, και
- προέρχονται από κτηνοτροφική μονάδα στην οποία δεν έχουν εισαχθεί ζώντες χοίροι στο διάστημα των 30 ημερών που προηγούνται της αποστολής των εν λόγω χοίρων, και
- μεταφέρονται απευθείας στην κτηνοτροφική μονάδα ή το σφαγείο προορισμού σε επίσημα σφραγισμένα οχήματα χωρίς να περάσουν από σταθμό συγκέντρωσης. Οποιαδήποτε διέλευση από την περιγραφόμενη στο παράρτημα Ι περιοχή μπορεί να γίνεται μόνο μέσω κύριων οδικών αξόνων ή σιδηροδρόμων, χωρίς καμία στάση του οχήματος.
Ωστόσο, η Ισπανία μπορεί να παρεκκλίνει από την εφαρμογή των διατάξεων που καθορίζονται στο στοιχείο γ), δεύτερη περίπτωση, στην περίπτωση χοίρων για σφαγή που αποστέλλονται σε σφαγεία που βρίσκονται στην επικράτειά της.
2. Η διακίνηση χοίρων προς άλλα κράτη μέλη, οι οποίοι προέρχονται από περιοχές εκτός εκείνων που περιγράφονται στο παράρτημα Ι επιτρέπεται μόνον αφού παρέλθουν τρεις ημέρες μετά από προηγούμενη κοινοποίηση, που διαβιβάζει η αρμόδια κτηνιατρική αρχή στην κεντρική και τοπική κτηνιατρική αρχή του τόπου προορισμού και του όποιου κράτους μέλους διέλευσης.
Άρθρο 2
1. Η Ισπανία αποστέλλει σπέρμα χοίρων μόνον εφόσον αυτό προέρχεται από αρσενικά ζώα τα οποία διατηρούνται σε κέντρο συγκέντρωσης όπως αναφέρεται στο άρθρο 3 στοιχείο α) της οδηγίας 90/429/ΕΟΚ(5) του Συμβουλίου και το οποίο ευρίσκεται εκτός των περιγραφομένων στο παράρτημα I περιοχών.
2. Η Ισπανία δεν αποστέλλει ωάρια και έμβρυα χοίρων εκτός αν αυτά προέρχονται από χοίρους οι οποίοι παρέμειναν εκτρεφόμενοι σε κτηνοτροφική μονάδα ευρισκόμενη εκτός των περιγραφομένων στο παράρτημα I περιοχών.
Άρθρο 3
1. Το υγειονομικό πιστοποιητικό που προβλέπεται στην οδηγία 64/432/ΕΟΚ(6) του Συμβουλίου και το οποίο συνοδεύει χοίρους που αποστέλλονται από την Ισπανία πρέπει να φέρει την ακόλουθη συμπληρωματική μνεία: "'Ζώα σύμφωνα με την απόφαση 2001/532/ΕΚ της Επιτροπής περί ορισμένων μέτρων προστασίας σχετικά με την κλασσική πανώλη των χοίρων στην Ισπανία'."
2. Το υγειονομικό πιστοποιητικό που προβλέπεται στην οδηγία 90/429//ΕΟΚ του Συμβουλίου και το οποίο συνοδεύει σπέρμα χοίρων που αποστέλλεται από την Ισπανία πρέπει να φέρει την ακόλουθη συμπληρωματική μνεία: "'Σπέρμα σύμφωνα με την απόφαση 2001/532/ΕΚ της Επιτροπής περί ορισμένων μέτρων προστασίας σχετικά με την κλασσική πανώλη των χοίρων στην Ισπανία'."
3. Το υγειονομικό πιστοποιητικό που προβλέπεται από την απόφαση της Επιτροπής 95/483/ΕΟΚ(7) το οποίο συνοδεύει τα έμβρυα και ωάρια χοίρων που αποστέλλονται από την Ισπανία πρέπει να φέρουν την εξής συμπληρωματική μνεία: "'Έμβρυα/ωάρια(8) σύμφωνα με την απόφαση 2001/532/ΕΚ της Επιτροπής περί ορισμένων μέτρων προστασίας σχετικά με την κλασική πανώλη των χοίρων στην Ισπανία'."
Άρθρο 4
Η Ισπανία εξασφαλίζει ότι τα οχήματα που χρησιμοποιήθηκαν για τη μεταφορά των χοίρων καθαρίζονται και απολυμαίνονται μετά από κάθε τέτοια μεταφορά, ο δε μεταφορέας θα προσκομίζει αποδεικτικά στοιχεία της απολύμανσης αυτής στην αρμόδια κτηνιατρική αρχή.
Άρθρο 5
Η Ισπανία υποβάλλει ανά οκταήμερο στην Επιτροπή, προς εξέταση από την μόνιμη κτηνιατρική επιτροπή, πληροφοριακά στοιχεία για την επικρατούσα κατάσταση όσον αφορά την κλασική πανώλη των χοίρων, στην μορφή που εμφαίνεται στο παράρτημα ΙΙ.
Άρθρο 6
Τα κράτη μέλη τροποποιούν τα μέτρα που εφαρμόζουν στις εμπορικές συναλλαγές, κατά τρόπο που αυτά να συνάδουν με την παρούσα απόφαση, ενημερώνουν δε αμέσως περί αυτού την Επιτροπή.
Άρθρο 7
Η παρούσα απόφαση εφαρμόζεται μέχρι τις 31 Ιουλίου 2001.
Άρθρο 8
Η απόφαση 2001/491/ΕΚ καταργείται.
Άρθρο 9
Η παρούσα απόφαση απευθύνεται στα κράτη μέλη.
Βρυξέλλες, 13 Ιουλίου 2001.

Labels: 3
18
6